
Cyflwyniad.
Mae iaith a llythrennedd yn rhan o fywydau pawb. O ddarllen arwyddion wrth ddreifio, i ddarllen cyfarwyddiadau o sut i wneud pryd o fwyd, i gyfathrebu gyda theulu, ffrindiau, pobol yn y siop. Felly mae’n bwysig bod plant yn cael y dechreuad gore wrth ddatblygu’r sgiliau yma. Mae adrodd straeon yn ffordd rhwydd i wneud yn siŵr bod plant yn gallu datblygu’r sgiliau hyn trwy hefyd mwynhau’r amser stori gyda’r oedolyn. Mae’n bwysig i wneud hyn yn ffordd hwylus i’r plant, er mwyn annog nhw i ymgysylltu a’r stori. Rhwng yr oedran 4-5 oed mae rhan fwyaf o blant yn casglu gwybodaeth trwy ddefnyddio sgiliau iaith (Llywodraeth Cymru, 2015).

Goslef.
Mae datblygu sgiliau iaith yn sgil sylfaenol i bob plentyn. Trwy ddefnyddio iaith, gall hyn helpu plant gyda eu ddatblygiad emosiynol a chymdeithasol. Bydd hyn yn arwain at oedolyn sydd yn llwyddiannus yn ei haddysg a’i gwaith (Visser-Bochane et al. 2020, t. 421). Dywed Laing (2016) bod gwell gyda phlant i wrando ar bobol sydd yn siarad gan ddefnyddio iaith ‘Mameg’. Mae hyn yn golygu bydd plant yn talu mwy o sylw a chanolbwyntio’n well ar beth sydd yn cael ei ddweud os mae’r stori yn cael ei ddarllen gan ddefnyddio traw uchel a darllen gyda thraw ehangach, hynny yw llais sydd yn defnyddio traw uchel iawn ac wedyn newid i draw isel iawn, a nôl i draw uchel. Os mae’r plant yn canolbwyntio’n well ar beth sydd yn cael eu dweud, bydd y plant yn pigo lan yr iaith neu’r eirfa yn well. Yn ystod y stori ‘Y Lindysyn Llwglyd’ roedd yr ymarferydd yn defnyddio’r dull yma trwy’r stori i gyd. Roedd yna amrywiaeth o ddefnydd traw uchel a hefyd traw ehangach, lle oedd yr ymarferydd yn defnyddio traw uchel ac wedyn newid yn syth i draw isel iawn. Bydd y fath hon o ddarllen yn helpu cadw sylw a diddordeb y plant a helpu’r plant i fwynhau’r dysgu (Ahmad a Yamat, 2020, t. 499).
Agwedd arall o oslef yw pwyslais. Yn y ddau fideo o’r ymarferydd yn darllen yr un stori, mae hi’n rhoi pwyslais ar sawl gwahanol eiriau. Yn enwedig y rhifau. Mae’r ymarferydd yn gwneud hyn wrth iddi bwyntio at y rhifau, enwau’r bwydydd gwahanol ac wrth ddweud “Ond”. Wrth ail adrodd yr un geiriau a rhoi pwyslais arnyn nhw, mae’r ymarferydd yn ymarfer cyfathrebiad effeithiol (Bernal a Morales, 2016). Wrth bwyntio at y rhifau a’r geiriau sydd yn y stori, a chlywed y pwyslais ar y geiriau, bydd y plentyn yn dechrau adnabod y geiriau a beth yw eu hystyr. Mae Minns (2020) yn dweud mai darllen stori yn gam gyntaf i ddarllen. Maent hefyd yn cydnabod bod yna lawer o rwystrau i oedolyn i ddarllen. Gall hyn fod oherwydd ansicrwydd neu ofidio am ddarllen o flaen oedolion eraill, neu anghofio sut mae stori’n mynd, neu golli sylw yr plant wrth ddarllen. Wrth ymarfer y stori ar ben ei hun, bydd yr oedolyn yn dod yn gyfarwydd ar stori a bydd hyn yn codi ei hyder. Yn y fideo mae’r ymarferydd yn cadw gwirio pa eiriau sydd yn dod nesaf. Wrth ymarfer y stori’n fwy gall yr ymarferydd darllen y stori heb orfod stopio a gwirio pa eiriau sydd yn dod nesaf.
Rhan arall o oslef yw gyflymder y lleferydd. Os ydi’r darllenydd yn siarad yn arafach, bydd hyn yn helpu’r plentyn i brosesu’r geiriau (Laing, 2016). Mae plant yn gallu clywed y geiriau mwy clir a dod i ddeall y geiriau oes ydi’r darllenydd yn dweud y geiriau’n araf (Zauche et al., 2016, t. 324; Tavoosy a Jelveh, 2019, t. 87). Efallai bydd rhai plant yn pigo lan a chlywed y geiriau’n well os oes ydynt yn drwm o glyw. Mae esiampl o hyn yn y ddau fideo. Wrth gyfri’n araf bydd y plant yn clywed y rhifau’n glir, a gweld gwerth y rhif drwy gyfri to, ac ar y fideo o ddarllen stori ddigidol, mae’r ymarferydd yn pwyntio at y rhifau hefyd i ddangos beth mae’r rhif yn edrych fel hefyd. Os mae plentyn wedi cael cefnogaeth gartref o ddysgu beth mae rhifau yn edrych fel, ond maent yn dysgu nhw yn Saesneg, gall hyn helpu’r plentyn i wneud cysylltiad rhwng y ddwy iaith. Mae’r ymarferydd yn darllen yn arafach na beth fyddai hi’n darllen i’w hunain. Mae hyn yn rhoi cyfle i’r plant clywed a phrosesu’r geiriau sydyn mynd i helpu datblygu sgiliau ffonemig. Credwyd Reading Rockets (2022) bod angen datblygu’r sgil ffonemig yn enwedig gyda’r plant sydd â pherygl o ddatblygu anawsterau darllen.

Ystumiau.
Y brif fantais o ddarllen stori o ddyfais ddigidol yw ei bod yn gadael dwylo'n rhydd. Bydd ymarferydd da yn gwneud defnydd o'r amser rhydd dwylo yma drwy ystumio gyda nhw fel ffordd o ennyn diddordeb a helpu’r plentyn i ymgysylltu yn y sesiwn. Mae hyn hefyd yn ffordd o helpu'r plant i gofio'r stori. Mae plant yn dysgu'n well fel hyn, gan ddefnyddio ystumiau, bydd plant yn gallu ail-ddweud y stori'n annibynnol drwy gofio geiriau allweddol o'r stori drwy'r gwneud cysylltiad gyda’r ystumiau. Gellir wedyn ymestyn hyn yn fwy trwy gael y plentyn i ysgrifennu'r stori yn y geiriau ei hun. Dyma fath o sgaffaldio sy'n helpu i fagu hyder yn y plentyn ac yn eu galluogi i fod yn fwy annibynnol (Fox, 2017, Gonulal a Loewen, 2018). Mewn gwrthgyferbyniad, wrth drafod syniadau Bourdieu a Bernstein ar ddatblygu iaith yn y dosbarth, mae Aubrey (2019, t. 62) yn dweud bod y plant sydd yn defnyddio’r iaith yma a chlywed y lefel iaith yma gartref yn elwa mwy o hyn, i gymharu â phlentyn sydd yn dod o gartref sydd falle ddim yn defnyddio’r lefel yna o iaith. Nid yw pob plentyn yn siarad Cymraeg gartref ac felly, yn ôl damcaniaeth Bourdieu a Bernstein, mae'r plant sydd yn siarad Cymraeg gartref ac sydd yn gyswllt a’r iaith yn y bob dydd, yn elwa mwy o'r ffurf hon o Sgaffaldio. Yn y fideo mae'r ymarferydd yn defnyddio ystumiau sy'n cysylltu â'r geiriau i helpu'r plant i wneud y cysylltiad rhwng y geiriau a beth maent yn golygu. Bydd hyn yn helpu’r plant sydd ddim yn cydnabod a’r eirfa hyn.
Gall pwyntio bys fod yn ffordd wych o helpu plentyn i ddeall y gair y mae'r ymarferydd yn ei ddefnyddio. Mae hyn yn galluogi'r plentyn i ddeall y gair newydd a chysylltu â'r hyn y mae'n ei olygu. Yn y ddau fideo, mae'r ymarferydd yn pwyntio at y gwahanol ddelweddau yn y stori. I ddechrau, mae'r ymarferydd yn pwyntio ar y lleuad wrth i'r ymarferydd ddweud y geiriau. Mae hyn yn helpu'r plentyn i gysylltu â'r gair, hyd yn oed os nad yw wedi clywed am y gair o'r blaen. Mae’r ymarferydd yn gwneud hyn yn gyson trwy’r ddwy stori. Bydd pwyntio at y ddelwedd yn y stori yn eu helpu i ddysgu'r gair newydd (Learning English, 2020).
Yn y ddwy fideo mae’r ymarferydd yn cyfri’r ffrwythau. Yn y stori llyfr, mae’r ymarferydd yn dweud y rhif, wedyn cyfri sawl darn o ffrwyth sydd yna a dweud y rhif eto. Yn y fideo stori ddigidol, mae’r ymarferydd yn gwneud hyn ond hefyd yn ychwanegu pwyntio at y rhif ar y sgrin a chyfri gan ddefnyddio rhifau. Mae hyn yn cyd-fynd gyda Chwricwlwm Newydd Cymru. Maent yn ddweud, wrth ddysgu am iaith a llenyddiaeth gall defnyddio technoleg helpu’r plentyn i ddyfnhau eu dealltwriaeth (Llywodraeth Cymru, 2022).
Darganfu Bowcutt (2013, t. 139) fod rhwystrau wrth ddarllen gan ddefnyddio llyfrau digidol. Dywed Bowcutt nad oedd yr oedolion yn hyderus yn defnyddio a darllen gan ddefnyddio'r llyfrau digidol ac roedd gan hyn oblygiadau negyddol ar y profiad darllen gan bawb. Mae’r fframwaith Cymhwysedd Digidol (Llywodraeth Cymru, 2016) yn rhoi pwyslais ar y pwysigrwydd o ddatblygu cymhwysedd digidol o oedran ifanc. Mae hyn yn cynnwys sgiliau, gwybodaeth a datblygu agwedd bydd yn helpu’r dysgwr i fod yn blant gwybodus a galluog. 

Cwestiynau.
Er mwyn sicrhau llwyddiant darllen, mae angen i ymarferydd roi digon o gyfleoedd i blant i ofyn cwestiynau, a hefyd i ofyn cwestiynau pen agored i’r plant. Bydd hyn yn helpu i ddatblygu eu datblygiad llafar (Whorrall a Cabell, 2016, t. 335). Dywed Crystal (2010, t. 14) nid oes pwynt dysgu gair heb wybod beth yw ystyr y gair. Dyma ble mae gofyn cwestiynau yn helpu plentyn i ddeall rhywbeth nad ydynt yn deall. Wrth ddarllen y stori mae’r ymarferydd yn holi cwestiynau yn aml iawn. Mae’r ymarferydd yn gofyn cwestiynau yn gyson trwy’r ddwy stori er mwyn cadw sylw’r plant (Agosto, 2016, t. 22). Roedd hyn yn ymddangos trwy’r plant yn dweud allan sylwadau priodol. Mae hyn yn dechrau o’r dechrau ble mae ambell blentyn yn weiddi allan ei fod wedi darllen y stori yn barod, neu ei bod wedi darllen e yn Saesneg, neu fod nhw heb glywed y stori o gwbl. Mae’r ymarferydd yn y fideo yn rhoi’r amser i wrando ar y plant ac i ymateb iddynt. Pan mae plentyn yn ddweud bod nhw heb glywed y stori o gwbl, mae’r ymarferydd yn ymateb a “paid â becso, gei di glywed e nawr”. Mae hyn yn dangos i’r plant bod yr ymarferydd yn gwrando ar beth sydd ganddynt i ddweud.
Ar ddiwedd y ddwy stori gofynnodd yr ymarferydd dydi pawb yn gallu creu pili pala gyda eu ddwylo, roedd hyn yn ffordd o gadw sylw’r plant, helpu’r plant i wneud cysylltiad rhwng y gair ac ystyr a gair, a hefyd rhoi cyfle i ddechrau sgwrs am sut mae pili pala yn symud, neu ofyn “odi unrhyw un yn adnabod y geiriau arall am pili pala?”.
Budd arall o ddarllen gan ddefnyddio technoleg yw does dim byd rhwng yr ymarferydd a’r plant. Mae hyn yn rhoi’r cyfle i’r plant gweld wyneb yr ymarferydd, a chyfle i’r ymarferydd i geisio darllen wynebau’r plant hefyd. Yn ystod y stori ddigidol, roedd rhai o’r plant yn copio’r symudiadau wyneb yr ymarferydd. Ar ddechrau’r stori roedd yr ymarferydd yn sibrwd wrth ofyn cwestiwn. Mae hyn yn helpu deni blant yn agosach wrth geisio clywed beth oedd y cwestiwn (Berkowitz, 2012, t. 10).
Yn y ddau fideo roedd yr ymarferydd wedi sicrhau bod digon o amser i wrando ar y plant ond hefyd i stopio’r stori er mwyn gofyn y plant cwestiynau i wneud yn siŵr ei bod yn gwrando. Mae hyn yn helpu adeiladu hyder y plant, trafod unrhyw syniadau neu gwestiynau sydd ganddynt am y stori. Gall y plant hefyd gwneud cysylltiadau rhwng y stori ac eu bywydau (Marzuki, Prayogo ac Wahyudi, 2016, t. 17).

Clo.
I glo, mae’n amlwg bod adrodd straeon yn bwysig iawn er mwyn helpu plant i ddatblygu nifer o wahano sgiliau iaith a llythrennedd. O sgiliau gwrando, gofyn cwestiynau, ateb cwestiynau, cysylltiadau gyda bywydau’r plant, cyfathrebu, ysgrifennu, darllen i lythrennedd digidol. Mae’n bwysig bod y plant yn ymgysylltu a’r darllenwr er mwyn elw mwyaf. Dros y blynyddoedd diwethaf mae’r ffordd o ddarllen i blant wedi newid, i gynnwys technoleg. Mae hyn yn dod a manteision fel mae dwylo’r darllenwr yn rhydd i wneud mwy o oslef. Ond hefyd maent yn dod a rhwystrau gan nad yw pawb yn teimlo’n hyderus wrth ddefnyddio technoleg. Felly bydd angen newidiadau er mwyn dod dros unrhyw rwystrau er mwyn i’r plant cael y gore allan o adrodd straeon. Wrth edrych dros y ddau fideo, mae’n amlwg bod angen i’r darllenwr adnabod y stori yn dda cyn darllen y stori. Bydd hyn yn sicrhau bod y darllenwr yn teimlo’n hyderus wrth ddarllen y stori. Rhywbeth positif oedd y ffordd roedd yr ymarferydd wedi rhoi amser i glywed unrhyw gwestiynau neu sylwadau oedd gan y plant, a hefyd amser i ofyn nifer o gwestiynau er mwyn sicrhau ymgysylltiad gyda’r plant.

